Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกรไทย
14 ธ.ค. 2558

สรุปภาวะตลาดเช้า 
SET Index ปรับลดลง 26.5 จุด (-2.07%) ปิดภาคเช้าที่ 1,254.36 จุด ด้วยมูลค่าการซื้อขาย 21,915.47 ล้านบาท
Most Positive Impact: U (+0.59 จุด) CENTEL (+0.14 จุด) DELTA (+0.13 จุด)
Most Negative Impact: PTT (-3.90 จุด) ADVANC (-1.25 จุด) BBL (-1.10 จุด)
 
แนวโน้มตลาดบ่าย  
“ลงกระแทกเล็บเท้า SET Index ยังวัดกันอยู่แถว 1,252 – 1,260 จุด”  
เอเชียแดงเดือดเลือดพร่าน ตลาดหุ้นในภูมิภาคเอเชียเช้าวันนี้ส่วนใหญ่ติดลบกันกระจายเกิน 1% (นิเคอิ ญี่ปุ่น -2.15% KOSPI เกาหลีลง -1.29% PSE ฟิลิปปินส์ -1.35% JSX อินโดนีเซีย -1.1%)
กลุ่มที่เป็นตัวถ่วงตลาดหนักๆในวันนี้ ตัวใหญ่เลยคือ พลังงานร่วงกว่า -3% ปิโตรเคมีร่วงตามมาติดๆ -2.95% 2 กลุ่มนี้ขนาด Market Cap คิดเป็น 18% ของทั้งตลาด นอกจากนั้นก็ยังมีพวกที่ลงมากกว่าตลาดเช่น กลุ่มการเงิน -2.67% รับเหมาฯ -2.71% ธนาคารฯ -2.41% สื่อสาร -2.36%
สภาพของตลาดตอนนี้เรียกว่าย่ำแย่หนัก กลุ่มที่เคยปรับลงอยู่แล้วก็ยิ่งลงต่อ เช่น พลังงาน ธนาคาร สื่อสาร ส่วนกลุ่มที่เคยเป็นตัวนำหรือขึ้นสวนตลาด อย่าง การเงิน ขนส่ง โรงพยาบาล ก็ถูกซิวจนปรับลงมากันเกินกว่า 1% จะมีก็แต่กลุ่มท่องเที่ยวที่ยังยืนขาแข็งบวกสวนขึ้นมาได้กว่า 1%
ยังคงมองว่า SET Index มีโอกาสที่จะทำ Technical Rebound หลังจากลงมาอย่างหนักหน่วง 12 จาก 13 วันทำการล่าสุดกว่า 10% จน RSI อยู่ที่ 13.3% ถือเป็นระดับต่ำที่สุดในรอบ 17 ปี ทำให้มีโอกาสสูงที่ดัชนีจะต้องมีจังหวะเด้งเกิดขึ้น ประเมินว่าบ่ายนี้ไม่น่าจะเละไปกว่า 1,249 จุด และคาดหวังว่าจะปิดตัวเหนือ 1,260 จุด   
ฝ่ายวิจัยทำการ Update หุ้นที่คาดว่าจะเข้าคำนวนใน SET50 Index จะประกอบไปด้วย TASCO STEC SUPER GLOBAL (สำรอง MTLS S GPSC KCE) ที่คาดว่าจะถูกถอดออกเป็น GLOW RATCH M THCOM คาดว่า SET จะประกาศเป็นทางการในช่วงวันที่ 15-16 ธ.ค. นี้ 
หุ้นที่คาดว่าจะเข้าคำนวนใน SET100 Index TASCO, SUPER, MTLS, GPSC, EPG, CHG, PTG, VNG, PLANB, GL, IFEC, WORK, CCET, PLAT, STA, ROJNA, SAMTEL ที่คาดว่าจะถูกถอดออกเป็น GLOW, RATCH, M, U, RS, SVI, MC, BJCHI, PSL, SF, SGP, ERW, DEMCO, SAPPE, ASP, MONO, LOXLEY
 
ประเด็นจับตา/ติดตาม :  
วันที่ 15 ธ.ค.58 ติดตามการมูลคลื่น 900 Mhz การรายงาน CPI เดือน พ.ย.ของสหรัฐ 
วันที่ 16 ธ.ค.58 การประชุม กนง. การประชุม FOMC การเปิดเผย PMI ภาคการผลิตขั้นต้นในเดือน ธ.ค. ของสหรัฐ การรายงานสต็อกน้ำมันดิบของ EIA 
วันที่ 18 ธ.ค.58 การรายงาน PMI ภาคบริการขั้นต้นของสหรัฐ 
หุ้นแนะนำ: เลือกหุ้นที่ได้ประโยชน์จากน้ำมันขาลง BA เป็นหุ้นเด่น 
หุ้นเก็งกำไรที่น่าสนใจ: –
 
Investment Theme: สะสมหุ้นเพื่อลงทุนระยะยาว
1.หุ้น High Dividend Yield และ High Upside  AP SPALI INTUCH TVO
2.หุ้น EPS Growth ปี 59 เติบโตเด่น  SAWAD MTLS TPCH KCE
3.หุ้น Value Plays รอเก็บสะสมเพื่อลงทุนระยะยาว BBL   